[{"text_idx": "#000002", "text": "Jam la kvina KKPS, do jubileo, okazis en 2016. Por festi la jubileon, kaj c\u0302ar la loko tre plac\u0302is al ni dum la unua klac\u0302kunveno, la ejo de KKPS 2016 denove estis Kruithuis, en Delft."}, {"text_idx": "#000003", "text": "48 homoj partoprenis la semajnfinon, log\u0302antaj en 9 malsamaj landoj (kaj lau\u0306 deveno ec\u0302 pli diversaj). La renkontig\u0302o komencig\u0302is en vendredo kun atentado g\u0302is la 16:00, c\u0302ar pli frue ni ne povis eniri la lokon. En la unua vespero Alina sukcese silentigis la tutan salonon per sia harpo, en sabato Shenja kunkantigis la homojn per ukrainaj popolaj kantoj."}, {"text_idx": "#000004", "text": "La taga programo en sabato estis konstruado de pontoj (au\u0306 aliaj interese aspektantaj konstruaj\u0302oj) el sekaj spagetoj, kaj post la tagmezo bicikla ekskurso en kaj c\u0302irkau\u0306 la bela historia urbo Delft. Tradicie la pinto de la klac\u0302kunveno estis la halovena balo en sabato. C\u0302iuj bele aspektis, sed la premioj iris al Z\u030cen\u030ca por plej bela kostumo, Alina por plej timiga kostumo, kaj KuboF por plej originala kostumo."}]